CELEX: 62010CO0496
Language: hu
Date: 2012-01-19
Title: A Bíróság (hatodik tanács) 2012. január 19-i végzése. # elleni büntetőeljárás Aldo Patriciello. # Előzetes döntéshozatal iránti kérelem: Giudice di Pace di Venafro - Olaszország. # Az eljárási szabályzat 104. cikke 3. §-ának első bekezdése - Az Európai Parlament tagja - A kiváltságokról és mentességekről szóló jegyzőkönyv - 8. cikk - Becsületsértés miatti büntetőeljárás - A Parlament helyiségein kívül tett kijelentések - A "parlamenti feladatok ellátása során kifejtett vélemény" fogalma - Mentesség - Feltételek. # C-496/10. sz. ügy

A Bíróság (hatodik tanács) 2012. január 19‑i végzése – Patriciello elleni büntetőeljárás
      (C‑496/10. sz. ügy)
      „Az eljárási szabályzat 104. cikke 3. §‑ának első bekezdése – Az Európai Parlament tagja – A kiváltságokról és mentességekről szóló jegyzőkönyv – 8. cikk – Becsületsértés miatti büntetőeljárás – A Parlament helyiségein kívül tett kijelentések – A »parlamenti feladatok ellátása során kifejtett vélemény« fogalma – Mentesség – Feltételek”
      Az Európai Unió kiváltságai és mentességei – Az Európai Parlament tagjai – A feladataik ellátása során kifejtett véleményük és leadott szavazatuk tekintetében fennálló mentesség – A feladatok ellátása során kifejtett vélemény fogalma – A Parlament tagja ellen indított bírósági eljárás keretében történő alkalmazás – Az eljáró nemzeti bíróság hatásköre (Az Európai Unió kiváltságairól és mentességeiről szóló jegyzőkönyv 8. cikk) (vö. 15–17. pont, 19. pont és a rendelkező rész)
      Tárgy
      
         
               Előzetes döntéshozatal iránti kérelem – Ufficio del Guidice di Pace di Venafro – Az Európai Közösségek kiváltságairól és mentességeiről
                  szóló jegyzőkönyv (HL 1967. 152., 13. o.) 9. és 10. cikkének értelmezése – Az Európai Parlamentnek a rendfenntartó erők egyik
                  tagjára vonatkozó hamis vád miatti becsületsértéssel vádolt tagja – A parlamenti feladatok ellátása során kifejtett vélemény
                  fogalma.
               
            Rendelkező rész
      Az Európai Unió kiváltságairól és mentességeiről szóló, az EU‑Szerződéshez, EUM‑Szerződéshez és EAK‑Szerződéshez csatolt jegyzőkönyv
         8. cikkét úgy kell értelmezni, hogy az európai parlamenti képviselő által az Európai Parlamenten kívül tett olyan kijelentés,
         amely miatt ellene a származási helye szerinti tagállamban büntetőeljárás indult becsületsértés miatt, csak akkor minősül
         az említett rendelkezésben szereplő mentesség hatálya alá tartozó, a parlamenti feladatok ellátása során kifejtett véleménynek,
         ha e kijelentés olyan szubjektív értékítéletet fejez ki, amely közvetlenül és nyilvánvalóan kapcsolódik az említett feladatok
         ellátásához. A kérdést előterjesztő bíróság feladata annak megállapítása, hogy az alapeljárás tárgyát képező ügyben teljesülnek‑e
         ezek a feltételek.